**บริษัท โอเชียนกลาส จำกัด (มหาชน) และบริษัทย่อย**

**หมายเหตุประกอบงบการเงินระหว่างกาล**

**วันที่ 31 มีนาคม 2563**

**1. ข้อมูลทั่วไป**

บริษัท โอเชียนกลาส จำกัด (มหาชน) (“บริษัท”) เป็นบริษัทมหาชนจำกัด ที่จัดตั้งขึ้นในประเทศไทย และเป็นบริษัทจดทะเบียนในตลาดหลักทรัพย์แห่งประเทศไทยในปี 2536 โดยดำเนินธุรกิจหลักเกี่ยวกับการผลิตและจำหน่ายภาชนะเครื่องแก้วสำหรับใช้บนโต๊ะอาหาร โดยมีสำนักงานขายและบริหารและโรงงานผลิตอยู่ที่

สำนักงาน : เลขที่ 75/3, 75/88-91 และ 75/107 อาคารโอเชี่ยน ทาวเวอร์ 2 ชั้น 12, 34 และ 38 ถนนสุขุมวิท 19 (ซอยวัฒนา) แขวงคลองเตยเหนือ เขตวัฒนา กรุงเทพมหานคร 10110

โรงงานผลิต : เลขที่ 365-365/1 หมู่ 4 นิคมอุตสาหกรรมบางปู ซอย 8 ถนนสุขุมวิท

ตำบลแพรกษา อำเภอเมืองสมุทรปราการ จังหวัดสมุทรปราการ 10280

โชว์รูม : เลขที่ 175 อาคารไทยสมุทร ถนนสุขุมวิท 21 แขวงคลองเตยเหนือ

เขตวัฒนา กรุงเทพมหานคร 10110

เพื่อวัตถุประสงค์ในการรายงานข้อมูลจึงรวมเรียกบริษัทและบริษัทย่อยว่า “กลุ่มบริษัท” บริษัทมีบริษัทย่อย 3 แห่ง ดังนี้

บริษัท โอเชียนกลาส เทรดดิ้ง (เซี่ยงไฮ้) จำกัด เป็นบริษัทที่บริษัทถือหุ้นทั้งหมด จดทะเบียนและจัดตั้งขึ้นในประเทศจีน เมื่อวันที่ 10 กันยายน 2549 บริษัทย่อยมีกำหนดระยะเวลา 20 ปี สิ้นสุดวันที่ 10 กันยายน 2569 โดยมีวัตถุประสงค์หลักเพื่อนำเข้าและจัดจำหน่ายผลิตภัณฑ์เครื่องแก้วในประเทศจีน

บริษัท โอเชียนกลาส เทรดดิ้ง อินเดีย จำกัด เป็นบริษัทที่บริษัทถือหุ้นร้อยละ 99.99 จัดตั้งขึ้นในประเทศอินเดีย เมื่อวันที่ 20 พฤศจิกายน 2556 โดยมีวัตถุประสงค์หลักเพื่อดำเนินกิจกรรมทางการตลาดในประเทศอินเดีย

บริษัท คริสตัล เคลียร์ อินโนเวชั่น จำกัด เป็นบริษัทที่บริษัทถือหุ้นร้อยละ 99.99 จัดตั้งขึ้นในประเทศไทย เมื่อวันที่ 31 สิงหาคม 2559 โดยมีวัตถุประสงค์หลักเพื่อทำการวิจัย พัฒนา และจำหน่ายผลิตภัณฑ์ที่ใช้บนโต๊ะอาหาร

**2. การแพร่ระบาดของโรคติดเชื้อไวรัสโคโรนา 2019 (COVID-19)**

เนื่องจากมีการแพร่ระบาดของโรคติดเชื้อไวรัสโคโรนา 2019 (COVID-19) อย่างรวดเร็วไปทั่วโลกและยังแพร่กระจายมายังประเทศไทย ส่งผลให้เกิดการชะลอตัวของระบบเศรษฐกิจและอุตสาหกรรมโดยรวม สถานการณ์ดังกล่าวได้ส่งผลกระทบต่อผลการดำเนินงานของกลุ่มบริษัท อย่างไรก็ตามฝ่ายบริหารของกลุ่มบริษัทอยู่ระหว่างการติดตามสถานการณ์และประเมินผลกระทบทางการเงินที่เกี่ยวกับการรับรู้และการวัดมูลค่าของสินทรัพย์ และหนี้สินที่อาจเกิดขึ้น

**3. หลักเกณฑ์ในการจัดทำงบการเงิน**

**3.1 หลักเกณฑ์ในการจัดทำงบการเงินระหว่างกาล**

งบการเงินระหว่างกาลนี้ได้จัดทำขึ้นตามมาตรฐานการบัญชีฉบับที่ 34 เรื่อง การรายงานทางการเงินระหว่างกาล และตามข้อกำหนดของคณะกรรมการกำกับหลักทรัพย์และตลาดหลักทรัพย์ (ก.ล.ต.) ไทย ซึ่งได้กำหนดเพื่อเป็นการให้ข้อมูลเพิ่มเติมจากงบการเงินประจำปีที่นำเสนอครั้งล่าสุด โดยเน้นการให้ข้อมูลเพิ่มเติมที่เป็นปัจจุบันเกี่ยวกับกิจกรรม เหตุการณ์ และสถานการณ์ใหม่ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว งบการเงินระหว่างกาลนี้ควรอ่านควบคู่กับงบการเงินสำหรับปีสิ้นสุดวันที่ 31 ธันวาคม 2562

งบการเงินระหว่างกาลนี้ได้จัดทำขึ้นโดยใช้เกณฑ์ราคาทุนเดิมเว้นแต่จะได้เปิดเผยเป็นอย่างอื่นในนโยบายการบัญชี

งบการเงินระหว่างกาลฉบับภาษาไทยเป็นงบการเงินฉบับที่บริษัทใช้เป็นทางการตามกฎหมาย งบการเงินฉบับภาษาอังกฤษแปลมาจากงบการเงินฉบับภาษาไทยดังกล่าว

**3.2 หลักเกณฑ์ในการจัดทำงบการเงินระหว่างกาลรวม**

3.2.1 งบการเงินระหว่างกาลรวมจัดทำขึ้นโดยใช้นโยบายการบัญชีเดียวกันสำหรับรายการบัญชี ที่เหมือนกันหรือเหตุการณ์ทางบัญชีที่คล้ายคลึงกัน

3.2.2 รายการบัญชีระหว่างกันของบริษัทกับบริษัทย่อยที่มีสาระสำคัญได้ถูกตัดรายการออกจาก งบการเงินระหว่างกาลรวมแล้ว

3.2.3 งบการเงินของบริษัทย่อยซึ่งจัดตั้งในต่างประเทศได้แปลงค่าเป็นเงินบาทโดยใช้อัตราแลกเปลี่ยนถัวเฉลี่ย ณ วันที่ในงบแสดงฐานะการเงินสำหรับรายการสินทรัพย์ และหนี้สิน หรืออัตราแลกเปลี่ยนถัวเฉลี่ยรายเดือนสำหรับรายการที่เป็นรายได้และค่าใช้จ่าย ผลต่างซึ่งเกิดขึ้นจากการแปลงค่าดังกล่าวได้แสดงไว้เป็นรายการ “การแปลงค่างบการเงิน” ในส่วนของผู้ถือหุ้น

3.2.4 ส่วนได้เสียที่ไม่มีอำนาจควบคุม คือ จำนวนกำไรหรือขาดทุนและสินทรัพย์สุทธิของ บริษัทย่อยส่วนที่ไม่ได้เป็นของบริษัท และแสดงเป็นรายการแยกต่างหากในส่วนของกำไร หรือขาดทุนรวมและส่วนของผู้ถือหุ้นในงบแสดงฐานะการเงินรวม

**3.3 มาตรฐานการรายงานทางการเงินที่เริ่มมีผลบังคับใช้ในงวดปัจจุบัน**

ในระหว่างงวด กลุ่มบริษัทได้นำมาตรฐานการรายงานทางการเงินและการตีความมาตรฐานการรายงานทางการเงินฉบับใหม่และฉบับปรับปรุงมาถือปฏิบัติ ซึ่งจะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2563 มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและการให้แนวปฏิบัติทางบัญชีกับผู้ใช้มาตรฐาน ยกเว้น มาตรฐานการรายงานทางการเงินฉบับใหม่ดังต่อไปนี้ที่มีการเปลี่ยนแปลงหลักการสำคัญซึ่งสามารถสรุปได้ดังนี้

**มาตรฐานการรายงานทางการเงิน กลุ่มเครื่องมือทางการเงิน**

มาตรฐานการรายงานทางการเงิน กลุ่มเครื่องมือทางการเงิน ประกอบด้วย มาตรฐานและการตีความมาตรฐาน จำนวน 5 ฉบับ ได้แก่

|  |  |
| --- | --- |
| มาตรฐานการรายงานทางการเงิน | |
| ฉบับที่ 7 | การเปิดเผยข้อมูลเครื่องมือทางการเงิน |
| ฉบับที่ 9 | เครื่องมือทางการเงิน |
| มาตรฐานการบัญชี | |
| ฉบับที่ 32 | การแสดงรายการเครื่องมือทางการเงิน |
| การตีความมาตรฐานการรายงานทางการเงิน | |
| ฉบับที่ 16 | การป้องกันความเสี่ยงของเงินลงทุนสุทธิในหน่วยงานต่างประเทศ |
| ฉบับที่ 19 | การชำระหนี้สินทางการเงินด้วยตราสารทุน |

มาตรฐานการรายงานทางการเงินกลุ่มดังกล่าวข้างต้น กำหนดหลักการเกี่ยวกับการจัดประเภทและการวัดมูลค่าเครื่องมือทางการเงินด้วยมูลค่ายุติธรรมหรือราคาทุนตัดจำหน่ายโดยพิจารณาจากประเภทของตราสารทางการเงิน ลักษณะของกระแสเงินสดตามสัญญาและแผนธุรกิจของกลุ่มบริษัท (Business Model) หลักการเกี่ยวกับวิธีการคำนวณการด้อยค่าของเครื่องมือทางการเงินโดยใช้แนวคิดของผลขาดทุนด้านเครดิตที่คาดว่าจะเกิดขึ้น และหลักการเกี่ยวกับการบัญชีป้องกันความเสี่ยง รวมถึงการแสดงรายการและการเปิดเผยข้อมูลเครื่องมือทางการเงิน และเมื่อมาตรฐานการรายงานทางการเงินกลุ่มนี้มีผลบังคับใช้ จะทำให้มาตรฐานการบัญชี การตีความมาตรฐานการบัญชี และแนวปฏิบัติทางการบัญชีบางฉบับที่มีผลบังคับใช้อยู่ในปัจจุบันถูกยกเลิกไป

**มาตรฐานการรายงานทางการเงินฉบับที่ 16 เรื่อง สัญญาเช่า**

มาตรฐานการรายงานทางการเงินฉบับที่ 16 ใช้แทนมาตรฐานการบัญชี ฉบับที่ 17 เรื่อง สัญญาเช่า และการตีความมาตรฐานบัญชีที่เกี่ยวข้อง มาตรฐานฉบับนี้ได้กำหนดหลักการของการรับรู้รายการ การวัดมูลค่า การแสดงรายการและการเปิดเผยข้อมูลของสัญญาเช่า และกำหนดให้ผู้เช่ารับรู้สินทรัพย์และหนี้สินสำหรับสัญญาเช่าทุกรายการที่มีระยะเวลาในการเช่ามากกว่า 12 เดือน เว้นแต่สินทรัพย์อ้างอิงนั้นมีมูลค่าต่ำ

การบัญชีสำหรับผู้ให้เช่าไม่มีการเปลี่ยนแปลงอย่างมีสาระสำคัญจากมาตรฐานการบัญชี ฉบับที่ 17 ผู้ให้เช่ายังคงต้องจัดประเภทสัญญาเช่าเป็นสัญญาเช่าดำเนินงานหรือสัญญาเช่าเงินทุนโดยใช้หลักการเช่นเดียวกันกับมาตรฐานการบัญชีฉบับที่ 17

ณ วันที่ 1 มกราคม 2563 กลุ่มบริษัทได้นำมาตรฐานการรายงานทางการเงิน กลุ่มเครื่องมือทางการเงิน และมาตรฐานการรายงานทางการเงินฉบับที่ 16 มาถือปฏิบัติ โดยรับรู้ผลกระทบสะสมในการปรับปรุงยอดยกมาของกำไรสะสม (Modified Retrospective Approach) และไม่ปรับย้อนหลังงบการเงินปีก่อนที่แสดงเปรียบเทียบ ผลกระทบสะสมจากการนำมาตรฐานการรายงานทางการเงินมาใช้เป็นครั้งแรก ได้แสดงไว้ในหมายเหตุประกอบงบการเงินระหว่างกาลข้อ 5

**แนวปฏิบัติทางการบัญชี เรื่อง มาตรการผ่อนปรนชั่วคราวสำหรับทางเลือกเพิ่มเติมทางบัญชีเพื่อรองรับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)**

สภาวิชาชีพบัญชีได้ประกาศใช้แนวปฏิบัติทางการบัญชี เรื่อง มาตรการผ่อนปรนชั่วคราวสำหรับทางเลือกเพิ่มเติมทางบัญชีเพื่อรองรับผลกระทบจากสถานการณ์การแพร่ระบาดของโรคติดเชื้อไวรัส โคโรนา 2019 (“COVID-19”) โดยมีวัตถุประสงค์เพื่อลดผลกระทบในบางเรื่องจากการปฏิบัติตามมาตรฐานการรายงานทางการเงินบางฉบับ และเพื่อให้เกิดความชัดเจนในวิธีปฏิบัติทางบัญชีในช่วงเวลาที่ยังมีความไม่แน่นอนเกี่ยวกับสถานการณ์ดังกล่าว

แนวปฏิบัติทางการบัญชีดังกล่าวได้ประกาศลงในราชกิจจานุเบกษาเมื่อวันที่ 22 เมษายน 2563 และมีผลบังคับใช้สำหรับการจัดทำงบการเงินของกลุ่มบริษัทที่มีรอบระยะเวลารายงานสิ้นสุดภายในช่วงเวลาระหว่างวันที่ 1 มกราคม 2563 ถึงวันที่ 31 ธันวาคม 2563

กลุ่มบริษัทเลือกใช้มาตรการผ่อนปรนชั่วคราวสำหรับทางเลือกเพิ่มเติมทางบัญชีดังต่อไปนี้

* เลือกที่จะไม่ต้องนำข้อมูลที่มีการคาดการณ์ไปในอนาคต (Forward-looking information) มาใช้วัดมูลค่าของผลขาดทุนด้านเครดิตที่คาดว่าจะเกิดขึ้น ในกรณีที่ใช้วิธีการอย่างง่ายในการวัดมูลค่าของผลขาดทุนด้านเครดิตที่คาดว่าจะเกิดขึ้น
* เลือกที่จะไม่นำข้อมูลที่เกี่ยวกับสถานการณ์ COVID-19 ที่อาจจะกระทบต่อการพยากรณ์ทางการเงิน ในอนาคตใช้ประกอบเทคนิคการวัดมูลค่ายุติธรรมที่เกี่ยวข้อง กลุ่มบริษัทยังปฏิบัติตามมาตรฐานการรายงานทางการเงิน ฉบับที่ 13 เรื่อง การวัดมูลค่ายุติธรรม
* เลือกที่จะไม่นำข้อมูลที่เกี่ยวกับสถานการณ์ COVID-19 ที่มีความไม่แน่นอนซึ่งอาจกระทบต่อการประมาณการกำไรทางภาษีที่จะเกิดขึ้นในอนาคต มาเป็นข้อมูลในการประมาณการความเพียงพอของกำไรทางภาษีที่จะเกิดขึ้นในอนาคต เพื่อที่จะใช้ประโยชน์จากสินทรัพย์ภาษีเงินได้รอการตัดบัญชี
* เลือกที่จะไม่นำสถานการณ์ COVID-19 มาถือเป็นข้อบ่งชี้ของการด้อยค่า ตามมาตรฐาน การบัญชี ฉบับที่ 36 เรื่อง การด้อยค่าของสินทรัพย์
* เลือกที่จะไม่นำสถานการณ์ COVID-19 มาพิจารณาเป็นเหตุการณ์ที่มีผลทำให้เกิดภาระผูกพันในปัจจุบัน ซึ่งเป็นผลจากเหตุการณ์ในอดีต

**4. นโยบายการบัญชีและการประมาณการ**

ในการจัดทำงบการเงินระหว่างกาล ผู้บริหารต้องใช้ดุลยพินิจ การประมาณการและข้อสมมติที่มีผลกระทบต่อการนำนโยบายการบัญชีมาใช้และจำนวนเงินของสินทรัพย์และหนี้สิน รายได้และค่าใช้จ่าย ผลที่เกิดขึ้นจริงอาจจะแตกต่างจากการประมาณการ

ในการจัดทำงบการเงินระหว่างกาล ผู้บริหารจะใช้ดุลยพินิจที่มีนัยสำคัญในการนำนโยบายการบัญชีของกลุ่มบริษัทและแหล่งที่มาของข้อมูลที่สำคัญของความไม่แน่นอนในการประมาณการที่มีอยู่มาใช้เช่นเดียวกับงบการเงินรวมสำหรับปีสิ้นสุดวันที่ 31 ธันวาคม 2562 ยกเว้นการเปลี่ยนแปลงนโยบายการบัญชีที่กล่าวต่อไปนี้

**4.1 สินทรัพย์และหนี้สินทางการเงิน**

มาตรฐานการรายงานทางการเงินกลุ่มเครื่องมือทางการเงินนี้ให้ข้อกำหนดเกี่ยวกับนิยามสินทรัพย์ทางการเงินและหนี้สินทางการเงินตลอดจนการรับรู้ การวัดมูลค่า การด้อยค่าและการตัดรายการ รวมถึงหลักการบัญชีของอนุพันธ์และการบัญชีป้องกันความเสี่ยง โดยผลกระทบจากการถือปฏิบัติตามมาตรฐานการรายงานทางการเงินกลุ่มเครื่องมือทางการเงิน มีดังนี้

(1) การจัดประเภทรายการและวัดมูลค่า

สินทรัพย์ทางการเงินและหนี้สินทางการเงินจัดประเภทรายการและวัดมูลค่าด้วยวิธีราคาทุนตัดจำหน่าย

ตราสารอนุพันธ์จัดประเภทรายการและวัดมูลค่าด้วยมูลค่ายุติธรรมผ่านกำไรหรือขาดทุน

(2) การด้อยค่าของสินทรัพย์ทางการเงิน

กลุ่มบริษัทรับรู้ผลขาดทุนด้านเครดิตที่คาดว่าจะเกิดขึ้นต่อสินทรัพย์ทางการเงินที่วัดมูลค่าด้วยวิธีราคาทุนตัดจำหน่าย โดยไม่จำเป็นต้องรอให้เหตุการณ์ที่มีการด้อยค่าด้านเครดิตเกิดขึ้นก่อน กลุ่มบริษัทพิจารณาการเปลี่ยนแปลงในความเสี่ยงด้านเครดิตของสินทรัพย์ทางการเงินเป็นระดับ และกำหนดวิธีการวัดค่าเผื่อผลขาดทุนด้านเครดิตและการคำนวณดอกเบี้ยที่แท้จริงที่แตกต่างกันในแต่ละระดับ โดยมีข้อยกเว้นสำหรับลูกหนี้การค้าที่ไม่มีองค์ประกอบเกี่ยวกับการจัดหาเงินที่มีนัยสำคัญ ซึ่งกลุ่มบริษัทใช้วิธีการอย่างง่ายในการพิจารณาค่าเผื่อผลขาดทุนที่คาดว่าจะเกิดขึ้นตลอดอายุ

**4.2 สัญญาเช่า**

ณ วันเริ่มต้นสัญญา กลุ่มบริษัทจะประเมินว่าสัญญาเป็นสัญญาเช่าหรือประกอบด้วยสัญญาเช่าหรือไม่ โดยสัญญาจะเป็นสัญญาเช่าหรือประกอบด้วยสัญญาเช่า ถ้าสัญญานั้นเป็นการให้สิทธิในการควบคุมการใช้สินทรัพย์ที่ระบุได้สำหรับช่วงเวลาหนึ่งเพื่อการแลกเปลี่ยนกับสิ่งตอบแทน

**สินทรัพย์สิทธิการใช้ - ผู้เช่า**

สินทรัพย์สิทธิการใช้รับรู้ ณ วันที่สัญญาเช่าเริ่มมีผล โดยแสดงมูลค่าตามราคาทุนหลังหักค่าเสื่อมราคาสะสมและค่าเผื่อการด้อยค่า (ถ้ามี) และปรับปรุงด้วยการวัดมูลค่าของหนี้สินตามสัญญาเช่าใหม่ (ถ้ามี) ราคาทุนดังกล่าวประกอบด้วย จำนวนเงินของหนี้สินตามสัญญาเช่าจากการวัดมูลค่าเริ่มแรก ต้นทุนทางตรงที่เกิดขึ้น และการจ่ายชำระตามสัญญาเช่าใดๆ ที่จ่ายชำระ ณ วันที่สัญญาเช่าเริ่มมีผลหรือก่อนวันที่สัญญาเริ่มมีผลหักสิ่งจูงใจตามสัญญาเช่าที่ได้รับ

ราคาทุนของสินทรัพย์สิทธิการใช้รวมถึงประมาณการต้นทุนที่จะเกิดขึ้นสำหรับผู้เช่าในการรื้อและขนย้ายสินทรัพย์อ้างอิง การบูรณะสถานที่ตั้งของสินทรัพย์อ้างอิงหรือการบูรณะสินทรัพย์อ้างอิงให้อยู่ในสภาพตามที่กำหนดไว้ในข้อตกลงและเงื่อนไขของสัญญาเช่า

ค่าเสื่อมราคาของสินทรัพย์สิทธิการใช้คำนวณจากราคาทุนของสินทรัพย์โดยวิธีเส้นตรงตามอายุของสัญญาเช่า หรืออายุการให้ประโยชน์โดยประมาณของสินทรัพย์สิทธิการใช้แต่ละประเภท

**หนี้สินตามสัญญาเช่า**

หนี้สินตามสัญญาเช่ารับรู้ด้วยมูลค่าปัจจุบันของจำนวนเงินที่ต้องจ่ายตามสัญญาเช่า ณ วันที่สัญญาเช่าเริ่มมีผลโดยคิดลดด้วยอัตราดอกเบี้ยตามนัยของสัญญาเช่าหรืออัตราดอกเบี้ยเงินกู้ยืมส่วนเพิ่ม หลังจากวันที่สัญญาเช่าเริ่มมีผล มูลค่าตามบัญชีของหนี้สินตามสัญญาเช่าจะเพิ่มขึ้นโดยสะท้อนดอกเบี้ยจากหนี้สินตามสัญญาเช่าและลดลงโดยสะท้อนการจ่ายชำระตามสัญญาเช่าที่จ่ายชำระแล้ว นอกจากนี้ มูลค่าตามบัญชีของหนี้สินตามสัญญาเช่าจะถูกวัดมูลค่าใหม่เมื่อมีการเปลี่ยนแปลงหรือประเมินสัญญาเช่าใหม่

**สัญญาเช่าระยะสั้นและสัญญาเช่าซึ่งสินทรัพย์อ้างอิงมีมูลค่าต่ำ**

สำหรับสัญญาเช่าที่มีอายุสัญญาเช่า 12 เดือนหรือน้อยกว่านับจากวันที่สัญญาเช่ามีผล และไม่มีสิทธิการเลือกซื้อ และสัญญาเช่าซึ่งสินทรัพย์อ้างอิงมีมูลค่าต่ำ จำนวนเงินที่จ่ายชำระตามสัญญาเช่าดังกล่าวจะรับรู้เป็นค่าใช้จ่ายในส่วนของกำไรหรือขาดทุนตามวิธีเส้นตรงตลอดอายุสัญญาเช่า

**5. การเปลี่ยนแปลงนโยบายการบัญชีเนื่องจากการนำมาตรฐานการรายงานทางการเงินใหม่มาถือปฏิบัติ**

ตามที่กล่าวในหมายเหตุประกอบงบการเงินระหว่างกาลข้อ 3.3 กลุ่มบริษัทได้นำมาตรฐานการรายงานทางการเงินกลุ่มเครื่องมือทางการเงินและมาตรฐานการรายงานทางการเงิน ฉบับที่ 16 มาถือปฏิบัติในระหว่างงวดปัจจุบัน โดยกลุ่มบริษัทได้เลือกปรับผลสะสมจากการเปลี่ยนแปลงนโยบายการบัญชีโดยปรับปรุงกับกำไรสะสม ณ วันที่ 1 มกราคม 2563 และไม่ปรับย้อนหลังงบการเงินงวดก่อนที่แสดงเปรียบเทียบ

จากการเปลี่ยนแปลงนโยบายการบัญชีเนื่องจากการนำมาตรฐานการรายงานทางการเงินดังกล่าวข้างต้นมาถือปฏิบัติ แสดงได้ดังนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **(หน่วย: พันบาท)** | | | | | | | |
|  | **งบการเงินรวม** | | | | | | | |
|  | **ณ วันที่** 31  **ธันวาคม** 2562 | |  | **มาตรฐานการรายงานทางการเงินกลุ่มเครื่องมือ ทางการเงิน** |  | **มาตรฐานการรายงานทางการเงินฉบับที่** 16 |  | **ณ วันที่** 1  **มกราคม** 2563 |
| งบแสดงฐานะการเงิน |  | |  |  |  |  |  |  |
| สินทรัพย์หมุนเวียน |  | |  |  |  |  |  |  |
| ลูกหนี้การค้าและลูกหนี้อื่น | 272,795 | |  | (4,859) |  | - |  | 267,936 |
| สินทรัพย์สัญญาอนุพันธ์ | - | |  | 4,859 |  | - |  | 4,859 |
| สินทรัพย์ไม่หมุนเวียน |  | |  |  |  |  |  |  |
| สินทรัพย์สิทธิการใช้ | - | |  | - |  | 46,102 |  | 46,102 |
| สินทรัพย์ไม่หมุนเวียนอื่น | 8,116 | |  | - |  | (4,036) |  | 4,080 |
| **หนี้สินหมุนเวียน** |  | |  |  |  |  |  |  |
| ส่วนของหนี้สินตามสัญญาเช่าที่ถึง  กำหนดชำระภายในหนึ่งปี | | - |  | - |  | 15,498 |  | 15,498 |
| **หนี้สินไม่หมุนเวียน** | |  |  |  |  |  |  |  |
| หนี้สินตามสัญญาเช่า | - | |  | - |  | 26,568 |  | 26,568 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **(หน่วย: พันบาท)** | | | | | | | |
|  | **งบการเงินเฉพาะบริษัท** | | | | | | | |
|  | **ณ วันที่** 31  **ธันวาคม** 2562 | |  | **มาตรฐานการรายงานทางการเงินกลุ่มเครื่องมือ ทางการเงิน** |  | **มาตรฐานการรายงานทางการเงินฉบับที่** 16 |  | **ณ วันที่** 1  **มกราคม** 2563 |
| งบแสดงฐานะการเงิน |  | |  |  |  |  |  |  |
| สินทรัพย์หมุนเวียน |  | |  |  |  |  |  |  |
| ลูกหนี้การค้าและลูกหนี้อื่น | 273,495 | |  | (4,859) |  | - |  | 268,636 |
| สินทรัพย์สัญญาอนุพันธ์ | - | |  | 4,859 |  | - |  | 4,859 |
| สินทรัพย์ไม่หมุนเวียน |  | |  |  |  |  |  |  |
| สินทรัพย์สิทธิการใช้ | - | |  | - |  | 46,102 |  | 46,102 |
| สินทรัพย์ไม่หมุนเวียนอื่น | 6,833 | |  | - |  | (4,036) |  | 2,797 |
| **หนี้สินหมุนเวียน** |  | |  |  |  |  |  |  |
| ส่วนของหนี้สินตามสัญญาเช่าที่ถึง  กำหนดชำระภายในหนึ่งปี | | - |  | - |  | 15,498 |  | 15,498 |
| **หนี้สินไม่หมุนเวียน** | |  |  |  |  |  |  |  |
| หนี้สินตามสัญญาเช่า | - | |  | - |  | 26,568 |  | 26,568 |

**5.1 เครื่องมือทางการเงิน**

ณ วันที่ 1 มกราคม 2563 (วันที่ถือปฏิบัติครั้งแรก) ผู้บริหารของกลุ่มบริษัทได้ประเมินโมเดลธุรกิจที่ใช้จัดการสินทรัพย์และหนี้สินทางการเงิน และจัดประเภทและวัดมูลค่ารายการสินทรัพย์และหนี้สินทางการเงินด้วยราคาทุนตัดจำหน่าย ยกเว้นสินทรัพย์และหนี้สินสัญญาอนุพันธ์ที่วัดมูลค่าด้วยมูลค่ายุติธรรม ดังต่อไปนี้

|  |  |  |  |
| --- | --- | --- | --- |
|  | (หน่วย:พันบาท) | | |
|  | งบการเงินรวม/  งบการเงินเฉพาะบริษัท | | |
| ณ วันที่ 1 มกราคม 2563 |  |  |  |
| สินทรัพย์หมุนเวียน |  | | |
| สินทรัพย์สัญญาอนุพันธ์ | 4,859 | | |

**5.2 สัญญาเช่า**

การนำมาตรฐานการรายงานทางการเงินฉบับที่ 16 มาถือปฏิบัติครั้งแรก กลุ่มบริษัทรับรู้หนี้สินตามสัญญาเช่าที่เคยจัดเป็นสัญญาเช่าดำเนินงานวัดมูลค่าด้วยมูลค่าปัจจุบันของจำนวนเงินที่ต้องจ่ายชำระตามสัญญาเช่าที่ยังไม่ได้จ่ายชำระ คิดลดด้วยอัตราดอกเบี้ยเงินกู้ยืมส่วนเพิ่มของกลุ่มบริษัท อัตราดอกเบี้ยเงินกู้ยืมส่วนเพิ่มดังกล่าวที่นำมาคำนวณหนี้สินตามสัญญาเช่า ณ วันที่ 1 มกราคม 2563 อยู่ที่ร้อยละ 3.46 ต่อปี

สำหรับสัญญาเช่าที่เคยจัดประเภทเป็นสัญญาเช่าการเงินตามมาตรฐานการบัญชีฉบับที่ 17 กลุ่มบริษัทรับรู้มูลค่าตามบัญชีของสินทรัพย์และหนี้สินตามสัญญาเช่าดังกล่าวก่อนวันนำมาตรฐานการรายงานทางการเงินฉบับที่ 16 มาถือปฏิบัติเป็นมูลค่าตามบัญชีของสินทรัพย์สิทธิการใช้และหนี้สินตามสัญญาเช่า ณ วันที่นำมาปฏิบัติใช้ครั้งแรก

|  |  |  |  |  |  |  |
| --- | --- | --- | --- | --- | --- | --- |
|  | (หน่วย:พันบาท) | | | | | |
|  | งบการเงินรวม | | |  | งบการเงิน  เฉพาะบริษัท |
| ภาระผูกพันตามสัญญาเช่าดำเนินงานที่เปิดเผย  ณ วันที่ 31 ธันวาคม 2562 | 84,854 | | |  | 83,956 |
| หัก สัญญาเช่าระยะสั้นที่รับรู้เป็นค่าใช้จ่ายตามวิธีเส้นตรง | (19,609) | | |  | (19,016) |
| หัก สัญญาเช่าซึ่งสินทรัพย์อ้างอิงมีมูลค่าต่ำที่รับรู้เป็น ค่าใช้จ่ายตามวิธีเส้นตรง | (6,656) | | |  | (6,351) |
| บวก สิทธิที่จะซื้อหรือขยายระยะเวลาที่ค่อนข้างแน่ที่จะมี  การใช้สิทธิ | 3,735 | | |  | 3,735 |
| หัก สิทธิที่สามารถยกเลิกสัญญาที่ค่อนข้างแน่ที่จะมีการใช้สิทธิ | | | (1,839) |  | (1,839) |
| หัก สัญญาเช่าที่ยังไม่ถึงกำหนดเริ่มต้นสัญญา | (16,347) | | |  | (16,347) |
|  | 44,138 | | |  | 44,138 |
| หัก ดอกเบี้ยจ่ายรอตัดบัญชี | (2,072) | | |  | (2,072) |
| หนี้สินตามสัญญาเช่าเพิ่มขึ้นจากการนำมาตรฐานการรายงาน ทางการเงินฉบับที่ 16 มาถือปฏิบัติ | | 42,066 | |  | 42,066 |
| หนี้สินสัญญาเช่าการเงิน ณ วันที่ 31 ธันวาคม 2562 | - | | |  | - |
| หนี้สินตามสัญญาเช่า ณ วันที่ 1 มกราคม 2563 | 42,066 | | |  | 42,066 |
|  |  | | |  |  |
| หนี้สินตามสัญญาเช่า ณ วันที่ 1 มกราคม 2563 ประกอบด้วย | |  | |  |  |
| หนี้สินสัญญาเช่าหมุนเวียน | 15,498 | | |  | 15,498 |
| หนี้สินสัญญาเช่าไม่หมุนเวียน | 26,568 | | |  | 26,568 |
|  | 42,066 | | |  | 42,066 |

สินทรัพย์สิทธิการใช้แบ่งตามประเภทสินทรัพย์ได้ดังนี้

|  |  |  |  |
| --- | --- | --- | --- |
|  | (หน่วย: พันบาท) | | |
|  | งบการเงินรวม/  งบการเงินเฉพาะบริษัท | | |
| ณ วันที่ 1 มกราคม 2563 |  |  |  |
| อาคารและส่วนปรับปรุงอาคาร | 40,150 | | |
| ยานพาหนะ | 5,952 | | |
| รวมสินทรัพย์สิทธิการใช้ | 46,102 | | |

**6. รายการกับบุคคลหรือกิจการที่เกี่ยวข้องกัน**

บุคคลหรือกิจการที่เกี่ยวข้องกันกับบริษัทหมายถึง บุคคลหรือกิจการที่มีอำนาจควบคุมบริษัท หรือถูกควบคุมโดยบริษัทไม่ว่าจะเป็นโดยทางตรงหรือทางอ้อม หรืออยู่ภายใต้การควบคุมเดียวกันกับบริษัทรวมถึงบริษัทที่ทำหน้าที่ถือหุ้น บริษัทย่อย และกิจการที่เป็นบริษัทย่อยในเครือเดียวกัน นอกจากนี้บุคคลหรือกิจการที่เกี่ยวข้องกันยังหมายรวมถึง บริษัทร่วมและบุคคลซึ่งถือหุ้นที่มีสิทธิออกเสียงไม่ว่าทางตรงหรือทางอ้อม และมีอิทธิพลอย่างเป็นสาระสำคัญกับบริษัท ผู้บริหารสำคัญ กรรมการหรือพนักงานของบริษัท ตลอดทั้งสมาชิกในครอบครัวที่ใกล้ชิดกับบุคคลดังกล่าว และกิจการที่เกี่ยวข้องกับบุคคลเหล่านั้น

ในการพิจารณาความสัมพันธ์ระหว่างบุคคลหรือกิจการที่เกี่ยวข้องกันกับบริษัทแต่ละรายการบริษัทคำนึงถึงเนื้อหาของความสัมพันธ์มากกว่ารูปแบบทางกฎหมาย

ผู้ถือหุ้นรายใหญ่ของบริษัท ณ วันที่ 31 มีนาคม 2563 และวันที่ 31 ธันวาคม 2562 ได้แก่ บริษัท โอเชียนโฮลดิ้ง จำกัด ซึ่งถือหุ้นในบริษัทคิดเป็นอัตราร้อยละ 32.82 ส่วนหุ้นที่เหลือร้อยละ 67.18 ถือโดยบุคคลทั่วไป

กิจการที่เกี่ยวข้องกันประกอบด้วย

|  |  |  |  |  |
| --- | --- | --- | --- | --- |
| ชื่อกิจการ |  | ประเภทธุรกิจ |  | ลักษณะความสัมพันธ์ |
| บริษัท โอเชียนกลาส เทรดดิ้ง (เซี่ยงไฮ้) จำกัด |  | นำเข้าและจัดจำหน่ายผลิตภัณฑ์เครื่องแก้วในประเทศจีน |  | บริษัทย่อย |
|  |  |  |  |  |
| บริษัท โอเชียนกลาส เทรดดิ้ง อินเดีย จำกัด |  | ดำเนินกิจกรรมทางการตลาด  ในประเทศอินเดีย |  | บริษัทย่อย |
|  |  |  |  |  |
| บริษัท คริสตัล เคลียร์ อินโนเวชั่น จำกัด |  | วิจัย พัฒนา และจำหน่ายผลิตภัณฑ์ที่ใช้บนโต๊ะอาหาร |  | บริษัทย่อย |
|  |  |  |  |  |
| ชื่อกิจการ |  | ประเภทธุรกิจ |  | ลักษณะความสัมพันธ์ |
| บริษัท ไทยสมุทรประกันชีวิต จำกัด |  | ประกันชีวิต |  | เป็นผู้ถือหุ้นของบริษัท และมีผู้ถือหุ้นและกรรมการร่วมกัน |
|  |  |  |  |  |
| บริษัท โอเชียน พรอพเพอร์ตี้ จำกัด |  | พัฒนาอสังหาริมทรัพย์ |  | มีผู้ถือหุ้นร่วมกัน |
|  |  |  |  |  |
| บริษัท สยามเมล์ออเดอร์เฮาส์ จำกัด |  | จำหน่ายอุปกรณ์สำนักงาน  และวัสดุสิ้นเปลือง |  | มีผู้ถือหุ้นร่วมกัน |
|  |  |  |  |  |
| บริษัท กลุ่มไทยสมุทร (ประเทศไทย) จำกัด |  | ให้บริการทางกฎหมาย |  | มีผู้ถือหุ้นและกรรมการร่วมกัน |
|  |  |  |  |  |
| ผู้บริหารสำคัญ |  |  |  | บุคคลที่มีอำนาจและความรับผิดชอบการวางแผนสั่งการและควบคุมกิจกรรมต่างๆ ของกิจการไม่ว่าทางตรงหรือทางอ้อมทั้งนี้รวมถึงกรรมการของกลุ่มบริษัท (ไม่ว่าจะทำหน้าที่ในระดับบริหารหรือไม่) |

รายการบัญชีระหว่างบุคคลหรือกิจการที่เกี่ยวข้องกันได้กำหนดขึ้นโดยใช้ราคาตลาดหรือในราคาที่ตกลงกันตามสัญญาหากไม่มีราคาตลาดรองรับ

นโยบายการกำหนดราคาสำหรับแต่ละประเภทรายการมีดังนี้

|  |  |  |
| --- | --- | --- |
| ประเภทรายการ |  | นโยบายการกำหนดราคา |
| ขาย |  | ราคาที่ตกลงร่วมกัน |
| ซื้ออุปกรณ์สำนักงาน และวัสดุสิ้นเปลือง |  | ราคาตลาด |
| ค่าพัฒนาเว็บไซต์ |  | ตามที่ตกลงในสัญญา |
| ค่านายหน้า |  | ตามที่ตกลงในสัญญา |
| ค่าเช่าและค่าบริการ |  | ตามที่ตกลงในสัญญา |
| เงินให้กู้ยืม |  | ตามที่ตกลงในสัญญา |

รายการบัญชีกับกิจการที่เกี่ยวข้องกันที่มีสาระสำคัญที่เกิดขึ้นสำหรับงวด มีดังนี้

**6.1 รายได้จากการขายสินค้า**

|  |  |  |  |  |  |  |  |
| --- | --- | --- | --- | --- | --- | --- | --- |
|  | (หน่วย:พันบาท) | | | | | | |
|  | สำหรับงวดสามเดือนสิ้นสุดวันที่ 31 มีนาคม | | | | | | |
|  | งบการเงินรวม | | |  | งบการเงินเฉพาะบริษัท | | |
|  | 2563 |  | 2562 |  | 2563 |  | 2562 |
| รายได้จากการขายสินค้า |  |  |  |  |  |  |  |
| บริษัทย่อย | - |  | - |  | 396 |  | 46,701 |
| บริษัทที่เกี่ยวข้องกัน | 18 |  | 40 |  | 18 |  | 40 |
|  | 18 |  | 40 |  | 414 |  | 46,741 |

**6.2 การซื้อสินค้าและบริการ**

|  |  |  |  |  |  |  |  |
| --- | --- | --- | --- | --- | --- | --- | --- |
|  | (หน่วย:พันบาท) | | | | | | |
|  | สำหรับงวดสามเดือนสิ้นสุดวันที่ 31 มีนาคม | | | | | | |
|  | งบการเงินรวม | | |  | งบการเงินเฉพาะบริษัท | | |
|  | 2563 |  | 2562 |  | 2563 |  | 2562 |
| การซื้ออุปกรณ์สำนักงานและ  วัสดุสิ้นเปลือง |  |  |  |  |  |  |  |
| บริษัทที่เกี่ยวข้องกัน | 79 |  | 86 |  | 79 |  | 86 |
|  |  |  |  |  |  |  |  |
| ค่าพัฒนาเว็บไซต์ |  |  |  |  |  |  |  |
| บริษัทย่อย | - |  | - |  | 3,500 |  | - |
|  |  |  |  |  |  |  |  |
| ค่าเช่าและค่าบริการ |  |  |  |  |  |  |  |
| บริษัทที่เกี่ยวข้องกัน | 680 |  | 3,919 |  | 680 |  | 3,919 |
|  |  |  |  |  |  |  |  |
| ค่านายหน้า |  |  |  |  |  |  |  |
| บริษัทย่อย | - |  | - |  | 1,883 |  | 1,649 |
|  |  |  |  |  |  |  |  |
| ดอกเบี้ยรับ |  |  |  |  |  |  |  |
| บริษัทย่อย | - |  | - |  | 44 |  | 39 |

รายการซื้อขายสินค้าที่มีกับบริษัทที่เกี่ยวข้องกันเป็นไปตามเงื่อนไขธุรกิจปกติเช่นเดียวกับรายการซื้อขายกับกิจการอื่นที่ไม่เกี่ยวข้องกันและเป็นไปตามราคาที่ตกลงร่วมกัน ค่าบริการที่มีกับบริษัทที่เกี่ยวข้องกันเป็นไปตามที่ระบุไว้ในสัญญา

**6.3 ยอดคงเหลือระหว่างกิจการที่เกี่ยวข้องกัน ณ วันที่ 31 มีนาคม 2563 และวันที่ 31 ธันวาคม 2562**

(หน่วย:พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | ณ วันที่ 31 มีนาคม 2563 |  | ณ วันที่ 31 ธันวาคม 2562 |  | ณ วันที่ 31 มีนาคม 2563 |  | ณ วันที่ 31 ธันวาคม 2562 |
| ลูกหนี้การค้า |  |  |  |  |  |  |  |
| บริษัทย่อย | - |  | - |  | 334 |  | 874 |
| บริษัทที่เกี่ยวข้องกัน | 5 |  | 29 |  | 5 |  | 29 |
|  | 5 |  | 29 |  | 339 |  | 903 |
|  |  |  |  |  |  |  |  |
| ลูกหนี้อื่น |  |  |  |  |  |  |  |
| บริษัทย่อย | - |  | - |  | 2 |  | 3 |
|  | - |  | - |  | 2 |  | 3 |
|  |  | | | | | | |
| เจ้าหนี้อื่น |  |  |  |  |  |  |  |
| บริษัทย่อย | - |  | - |  | 746 |  | 2,263 |
| บริษัทที่เกี่ยวข้องกัน | 643 |  | 685 |  | 643 |  | 685 |
|  | 643 |  | 685 |  | 1,389 |  | 2,948 |
|  |  |  |  |  |  |  |  |
| หนี้สินตามสัญญาเช่า |  |  |  |  |  |  |  |
| บริษัทที่เกี่ยวข้องกัน | 32,753 |  | - |  | 32,753 |  | - |
|  | 32,753 |  | - |  | 32,753 |  | - |

**6.4 ค่าตอบแทนผู้บริหารสำคัญของกิจการ**

(หน่วย:พันบาท)

|  |  |  |  |
| --- | --- | --- | --- |
|  | งบการเงินรวม /  งบการเงินเฉพาะบริษัท | | |
|  | สำหรับงวดสามเดือนสิ้นสุดวันที่ 31 มีนาคม | | |
|  | 2563 |  | 2562 |
| ผลประโยชน์ระยะสั้น | 10,971 |  | 9,779 |
| ผลประโยชน์หลังออกจากงาน | 552 |  | 540 |
| ผลประโยชน์ระยะยาวอื่น | 1 |  | 1 |
| รวม | 11,524 |  | 10,320 |

**6.5 เงินให้กู้ยืมแก่บริษัทย่อย**

(หน่วย:พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | ณ วันที่ 31 มีนาคม 2563 |  | ณ วันที่ 31 ธันวาคม 2562 |  | ณ วันที่ 31 มีนาคม 2563 |  | ณ วันที่ 31 ธันวาคม 2562 |
| ต้นงวด | - |  | - |  | 10,000 |  | 6,500 |
| เงินให้กู้ยืมระหว่างงวด | - |  | - |  | - |  | 3,500 |
| รับชำระคืนระหว่างงวด | - |  | - |  | (3,500) |  | - |
| ปลายงวด | - |  | - |  | 6,500 |  | 10,000 |

บริษัทได้ทำสัญญาให้กู้ยืมเงินระยะสั้นกับบริษัท คริสตัล เคลียร์ อินโนเวชั่น จำกัด เป็นวงเงินจำนวน 10 ล้านบาท โดยกำหนดอัตราดอกเบี้ย ตามราคาตลาดบวกด้วยร้อยละ 0.10 และการรับชำระคืนเป็นไปตามที่ระบุในตั๋วสัญญาใช้เงินแต่ละฉบับ

**7. ลูกหนี้การค้าและลูกหนี้อื่น**

(หน่วย:พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | ณ วันที่ 31 มีนาคม 2563 |  | ณ วันที่ 31 ธันวาคม 2562 |  | ณ วันที่ 31 มีนาคม 2563 |  | ณ วันที่ 31 ธันวาคม 2562 |
| ลูกหนี้การค้า - กิจการอื่น | 85,117 |  | 212,283 |  | 84,889 |  | 212,278 |
| - กิจการที่เกี่ยวข้องกัน (หมายเหตุ 6.3) | 5 |  | 29 |  | 339 |  | 903 |
| หัก ค่าเผื่อหนี้สงสัยจะสูญ | (716) |  | (716) |  | (716) |  | (716) |
|  | 84,406 |  | 211,596 |  | 84,512 |  | 212,465 |
| เงินทดรองจ่ายล่วงหน้า | 74,218 |  | 44,997 |  | 74,170 |  | 44,938 |
| ค่าใช้จ่ายจ่ายล่วงหน้า | 7,987 |  | 11,156 |  | 7,930 |  | 11,054 |
| ลูกหนี้อื่น - กิจการอื่น | 1,412 |  | 294 |  | 1,412 |  | 283 |
| - กิจการที่เกี่ยวข้องกัน  (หมายเหตุ 6.3) | - |  | - |  | 2 |  | 3 |
| หัก ค่าเผื่อหนี้สงสัยจะสูญ | (107) |  | (107) |  | (107) |  | (107) |
|  | 83,510 |  | 56,340 |  | 83,407 |  | 56,171 |
|  | 167,916 |  | 267,936 |  | 167,919 |  | 268,636 |

ลูกหนี้การค้า ณ วันที่ 31 มีนาคม 2563 และวันที่ 31 ธันวาคม 2562 วิเคราะห์ตามอายุหนี้ที่ค้างชำระได้ดังนี้

(หน่วย:พันบาท)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | | |
|  | ณ วันที่ 31 มีนาคม 2563 |  | ณ วันที่ 31 ธันวาคม 2562 |  | ณ วันที่ 31 มีนาคม 2563 |  | ณ วันที่ 31 ธันวาคม 2562 |
| ไม่เกิน 3 เดือน | 84,395 |  | 211,592 |  | 84,501 |  | 212,461 |
| เกินกว่า 3 - 6 เดือน | 11 |  | 4 |  | 11 |  | 4 |
| เกินกว่า 6 - 12 เดือน | - |  | - |  | - |  | - |
| เกินกว่า 12 เดือน | 716 |  | 716 |  | 716 |  | 716 |
| รวม | 85,122 |  | 212,312 |  | 85,228 |  | 213,181 |
| หัก ค่าเผื่อหนี้สงสัยจะสูญ | (716) |  | (716) |  | (716) |  | (716) |
| ลูกหนี้การค้า - สุทธิ | 84,406 |  | 211,596 |  | 84,512 |  | 212,465 |

ลูกหนี้การค้า - กิจการที่เกี่ยวข้องกัน ณ วันที่ 31 มีนาคม 2563 และวันที่ 31 ธันวาคม 2562 วิเคราะห์ตามอายุหนี้ที่ค้างชำระได้ดังนี้

(หน่วย:พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | ณ วันที่ 31 มีนาคม 2563 |  | ณ วันที่ 31 ธันวาคม 2562 |  | ณ วันที่ 31 มีนาคม 2563 |  | ณ วันที่ 31 ธันวาคม 2562 |
| ไม่เกิน 3 เดือน | 5 |  | 29 |  | 339 |  | 903 |
| เกินกว่า 3 - 6 เดือน | - |  | - |  | - |  | - |
| เกินกว่า 6 - 12 เดือน | - |  | - |  | - |  | - |
| เกินกว่า 12 เดือน | - |  | - |  | - |  | - |
| รวม | 5 |  | 29 |  | 339 |  | 903 |

**8. สินค้าคงเหลือ**

(หน่วย:พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | ณ วันที่ 31 มีนาคม 2563 |  | ณ วันที่ 31 ธันวาคม 2562 |  | ณ วันที่ 31 มีนาคม 2563 |  | ณ วันที่ 31 ธันวาคม 2562 |
| สินค้าสำเร็จรูป | 633,947 |  | 559,720 |  | 633,530 |  | 559,546 |
| สินค้าซื้อมาเพื่อขาย | 41,280 |  | 42,335 |  | 41,273 |  | 42,293 |
| สินค้าระหว่างผลิต | 9,902 |  | 11,418 |  | 9,902 |  | 11,418 |
| วัตถุดิบ | 79,749 |  | 86,175 |  | 79,749 |  | 86,175 |
| อะไหล่ | 143,395 |  | 139,782 |  | 143,395 |  | 139,782 |
| วัสดุสิ้นเปลืองและวัสดุหีบห่อ | 190,451 |  | 184,932 |  | 190,451 |  | 184,932 |
| สินค้าระหว่างทาง | 11 |  | 3,814 |  | 11 |  | 3,814 |
|  | 1,098,735 |  | 1,028,176 |  | 1,098,311 |  | 1,027,960 |
| หัก ค่าเผื่อการลดลงของมูลค่าสินค้าสินค้าเคลื่อนไหวช้าและล้าสมัย | (27,833) |  | (24,428) |  | (27,833) |  | (24,428) |
| สินค้าคงเหลือ - สุทธิ | 1,070,902 |  | 1,003,748 |  | 1,070,478 |  | 1,003,532 |

**9. เงินลงทุนในบริษัทย่อย**

รายละเอียดเกี่ยวกับบริษัทย่อยมีดังต่อไปนี้

|  |  |  |  |  |  |
| --- | --- | --- | --- | --- | --- |
|  |  |  | อัตราร้อยละของผู้ถือหุ้น | | |
|  | ประเทศที่ทะเบียน |  | ณ วันที่ 31 มีนาคม 2563 |  | ณ วันที่ 31 ธันวาคม 2562 |
| บริษัท โอเชียนกลาส เทรดดิ้ง (เซี่ยงไฮ้) จำกัด | จีน |  | 100.00 |  | 100.00 |
| บริษัท โอเชียนกลาส เทรดดิ้ง อินเดีย จำกัด | อินเดีย |  | 99.99 |  | 99.99 |
| บริษัท คริสตัล เคลียร์ อินโนเวชั่น จำกัด | ไทย |  | 99.99 |  | 99.99 |

**10. ที่ดิน อาคารและอุปกรณ์**

|  |  |  |  |
| --- | --- | --- | --- |
|  | (หน่วย:พันบาท) | | |
|  | สำหรับงวดสามเดือนสิ้นสุดวันที่  31 มีนาคม 2563 | | |
|  | งบการเงินรวม |  | งบการเงิน  เฉพาะบริษัท |
| ราคาสุทธิตามบัญชีต้นงวด | 1,859,348 |  | 1,859,215 |
| ซื้อสินทรัพย์ | 63,001 |  | 63,001 |
| จำหน่ายและตัดจำหน่ายสินทรัพย์ | (416) |  | (414) |
| ค่าเสื่อมราคา | (37,975) |  | (37,936) |
| ส่วนเกินทุนจากการตีราคาที่ดิน | 258,570 |  | 258,570 |
| ปรับปรุงจากการแปลงค่าอัตราแลกเปลี่ยน  หน่วยงานต่างประเทศ | 8 |  | - |
| ราคาสุทธิตามบัญชีปลายงวด | 2,142,536 |  | 2,142,436 |

อาคารและอุปกรณ์ ซึ่งได้คิดค่าเสื่อมราคาทั้งจำนวนแล้วแต่ยังคงใช้งานอยู่ ณ วันที่ 31 มีนาคม 2563 มีจำนวน 1,932.93 ล้านบาท (วันที่ 31 ธันวาคม 2562 : 1,929.25 ล้านบาท)

เมื่อวันที่ 11 กุมภาพันธ์ 2563 บริษัทได้ประเมินราคาที่ดินใหม่ โดยผู้ประเมินราคาอิสระ (บริษัท อเมริกัน แอ๊พเพรซัล (ประเทศไทย) จำกัด) บริษัทบันทึกที่ดินมีมูลค่ายุติธรรม ณ วันที่ 31 มีนาคม 2563 จำนวน 938 ล้านบาท ซึ่งที่ดินมีราคาทุนเดิม 22 ล้านบาท และมีส่วนเกินทุนจากการตีราคาที่ดิน 916 ล้านบาท มูลค่ายุติธรรมของที่ดินใช้เทคนิคการประเมินมูลค่าจากวิธีเปรียบเทียบกับข้อมูลตลาดในการวัดมูลค่ายุติธรรม โดยนำราคาขายของที่ดินที่เปรียบเทียบกันได้ในบริเวณใกล้เคียงกันมาปรับปรุงด้วยความแตกต่างของคุณสมบัติสำคัญ เช่น ขนาดของอสังหาริมทรัพย์ สถานที่ตั้ง และรูปร่างของที่ดิน ซึ่งถือเป็นการจัดลำดับชั้นของการวัดมูลค่ายุติธรรมอยู่ในระดับที่ 2 ตามการอธิบายไว้ในหมายเหตุประกอบงบการเงินข้อ 20.2

สำหรับงวดสามเดือนสิ้นสุดวันที่ 31 มีนาคม 2562 บริษัทได้บันทึกดอกเบี้ยเป็นส่วนหนึ่งของต้นทุนสินทรัพย์จำนวน 0.26 ล้านบาท ต้นทุนการกู้ยืมนี้เป็นต้นทุนที่เกิดขึ้นจากเงินกู้ที่กู้มาเพื่อวัตถุประสงค์ทั่วไป โดยคำนวณจากอัตราการตั้งขึ้นเป็นทุน ซึ่งเป็นอัตราดอกเบี้ยถัวเฉลี่ยถ่วงน้ำหนักของเงินกู้ทั้งสิ้นที่กู้มาเพื่อวัตถุประสงค์ทั่วไปในอัตราร้อยละ 2.10 ต่อปี

**11. สินทรัพย์สิทธิการใช้และหนี้สินตามสัญญาเช่า**

**สินทรัพย์สิทธิการใช้**

การเปลี่ยนแปลงของสินทรัพย์สิทธิการใช้ สำหรับงวดสามเดือนสิ้นสุดวันที่ 31 มีนาคม 2563

|  |  |  |
| --- | --- | --- |
|  |  | (หน่วย:พันบาท) |
|  |  | งบการเงินรวม/ งบการเงินเฉพาะบริษัท |
| ราคาสุทธิตามบัญชีต้นงวด |  | - |
| ผลกระทบจากการนำมาตรฐานการรายงานทางการเงิน  ฉบับที่ 16 มาถือปฏิบัติครั้งแรก |  | 46,102 |
| เพิ่มระหว่างงวด |  | 9,288 |
| ตัดจำหน่าย |  | - |
| ค่าเสื่อมราคา |  | (4,448) |
| ราคาสุทธิตามบัญชีปลายงวด |  | 50,942 |

**หนี้สินตามสัญญาเช่า**

มูลค่าตามบัญชีของหนี้สินตามสัญญาเช่าและการเคลื่อนไหวสำหรับงวดสามเดือนสิ้นสุดวันที่ 31 มีนาคม 2563 แสดงได้ดังนี้

|  |  |  |
| --- | --- | --- |
|  |  | (หน่วย:พันบาท) |
|  |  | งบการเงินรวม/  งบการเงินเฉพาะบริษัท |
| ณ วันที่ 31 ธันวาคม 2562 |  | - |
| ผลกระทบจากการนำมาตรฐานการรายงานทางการเงิน  ฉบับที่ 16 มาถือปฏิบัติครั้งแรก |  | 42,066 |
| เพิ่มขึ้น |  | 9,288 |
| เพิ่มขึ้นจากดอกเบี้ย |  | 406 |
| เงินจ่ายชำระ |  | (4,709) |
| ณ วันที่ 31 มีนาคม 2563 |  | 47,051 |
| หัก ส่วนที่ถึงกำหนดชำระในหนึ่งปี |  | (18,508) |
| หนี้สินตามสัญญาเช่า-สุทธิจากส่วนที่ถึงกำหนดชำระในหนึ่งปี |  | 28,543 |

ค่าใช้จ่ายเกี่ยวกับสัญญาเช่าที่รับรู้ในรายการต่อไปนี้ในส่วนของกำไรหรือขาดทุนสำหรับงวดสามเดือนสิ้นสุดวันที่ 31 มีนาคม 2563 แสดงได้ดังนี้

|  |  |  |  |
| --- | --- | --- | --- |
|  |  |  | (หน่วย:พันบาท) |
|  | งบการเงินรวม |  | งบการเงิน  เฉพาะบริษัท |
| ค่าเสื่อมราคาของสินทรัพย์สิทธิการใช้ | 4,448 |  | 4,448 |
| ดอกเบี้ยจ่ายจากหนี้สินตามสัญญาเช่า | 406 |  | 406 |
| ค่าใช้จ่ายที่เกี่ยวกับสัญญาเช่าระยะสั้น | 1,357 |  | 1,131 |
| ค่าใช้จ่ายที่เกี่ยวกับสัญญาเช่าซึ่งสินทรัพย์อ้างอิงมีมูลค่าต่ำ | 787 |  | 787 |
| รวม | 6,998 |  | 6,772 |

**12. สินทรัพย์ไม่มีตัวตน**

(หน่วย:พันบาท)

|  |  |  |  |
| --- | --- | --- | --- |
|  | สำหรับงวดสามเดือนสิ้นสุดวันที่  31 มีนาคม 2563 | | |
|  | งบการเงินรวม |  | งบการเงิน  เฉพาะบริษัท |
| ราคาสุทธิตามบัญชีต้นงวด | 18,168 |  | 19,078 |
| ซื้อสินทรัพย์ | 1,814 |  | 5,314 |
| ค่าตัดจำหน่าย | (1,169) |  | (1,081) |
| ปรับปรุงจากการแปลงค่าอัตราแลกเปลี่ยน  หน่วยงานต่างประเทศ | 8 |  | - |
| ราคาสุทธิตามบัญชีปลายงวด | 18,821 |  | 23,311 |

**13. เงินกู้ยืม**

(หน่วย:พันบาท)

|  |  |  |  |
| --- | --- | --- | --- |
|  | งบการเงินรวม / งบการเงินเฉพาะบริษัท | | |
|  | ณ วันที่ 31  มีนาคม 2563 |  | ณ วันที่ 31  ธันวาคม 2562 |
| **ส่วนของหมุนเวียน** |  |  |  |
| เงินกู้ยืมระยะสั้นจากสถาบันการเงิน | 745,000 |  | 655,000 |
| ส่วนของเงินกู้ยืมระยะยาวจากสถาบันการเงิน  ที่ถึงกำหนดชำระภายในหนึ่งปี | 51,922 |  | 35,892 |
| รวมเงินกู้ยืมหมุนเวียน | 796,922 |  | 690,892 |
|  |  |  |  |
| **ส่วนของไม่หมุนเวียน** |  |  |  |
| เงินกู้ยืมระยะยาวจากสถาบันการเงิน | 49,600 |  | 66,400 |
| รวมเงินกู้ยืมไม่หมุนเวียน | 49,600 |  | 66,400 |
| รวมเงินกู้ยืม | 846,522 |  | 757,292 |

การเปลี่ยนแปลงของเงินกู้ยืมระยะยาวมีดังนี้

(หน่วย:พันบาท)

|  |  |  |  |
| --- | --- | --- | --- |
|  | งบการเงินรวม / งบการเงินเฉพาะบริษัท | | |
|  | ณ วันที่ 31  มีนาคม 2563 |  | ณ วันที่ 31  ธันวาคม 2562 |
| ต้นงวด | 102,292 |  | 185,373 |
| เงินกู้เพิ่มระหว่างงวด | - |  | 100,000 |
| จ่ายชำระคืนระหว่างงวด | (770) |  | (183,081) |
| ปลายงวด | 101,522 |  | 102,292 |

**14. เจ้าหนี้การค้าและเจ้าหนี้อื่น**

|  |  |  |  |  |  |  |  |
| --- | --- | --- | --- | --- | --- | --- | --- |
|  | (หน่วย:พันบาท) | | | | | | |
|  | งบการเงินรวม | | |  | งบการเงินเฉพาะบริษัท | | |
|  | ณ วันที่ 31  มีนาคม 2563 |  | ณ วันที่ 31  ธันวาคม 2562 |  | ณ วันที่ 31  มีนาคม 2563 |  | ณ วันที่ 31  ธันวาคม 2562 |
| เจ้าหนี้การค้า - กิจการอื่น | 135,670 |  | 137,044 |  | 135,670 |  | 137,044 |
| เจ้าหนี้อื่น - กิจการอื่น | 51,633 |  | 40,193 |  | 47,368 |  | 34,165 |
| - กิจการที่เกี่ยวข้องกัน  (หมายเหตุ 6.3) | 643 |  | 685 |  | 1,389 |  | 2,948 |
| เงินรับล่วงหน้าจากลูกค้า | 10,537 |  | 7,825 |  | 9,391 |  | 6,880 |
| ค่าพลังงานค้างจ่าย | 9,705 |  | 8,347 |  | 9,705 |  | 8,347 |
| ค่านายหน้าและส่วนลดค้างจ่าย | 2,965 |  | 13,249 |  | 2,965 |  | 13,249 |
| เงินเดือนและโบนัสค้างจ่าย | 16,605 |  | 33,202 |  | 16,605 |  | 32,241 |
| ค่าใช้จ่ายค้างจ่ายอื่น | 14,182 |  | 28,878 |  | 13,486 |  | 26,995 |
| รวม | 241,940 |  | 269,423 |  | 236,579 |  | 261,869 |

**15. ภาษีเงินได้รอการตัดบัญชี**

สินทรัพย์และหนี้สินภาษีเงินได้รอการตัดบัญชีจะหักกลบกันก็ต่อเมื่อสินทรัพย์และหนี้สินภาษีเงินได้ดังกล่าวเกี่ยวข้องกับหน่วยงานจัดเก็บภาษีเดียวกัน ภาษีเงินได้รอการตัดบัญชีคำนวณจากผลแตกต่างชั่วคราวตามวิธีหนี้สินโดยบริษัทใช้อัตราภาษีร้อยละ 20 และบริษัทย่อยใช้อัตราภาษีร้อยละ 20 - 30.9

สินทรัพย์และหนี้สินภาษีเงินได้รอการตัดบัญชีสามารถวิเคราะห์ได้ดังนี้

(หน่วย:พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | ณ วันที่ 31 มีนาคม 2563 |  | ณ วันที่ 31 ธันวาคม 2562 |  | ณ วันที่ 31 มีนาคม 2563 |  | ณ วันที่ 31 ธันวาคม 2562 |
| สินทรัพย์ภาษีเงินได้รอการตัดบัญชี | 56,097 |  | 31,657 |  | 55,314 |  | 30,850 |
| หนี้สินภาษีเงินได้รอการตัดบัญชี | (276,145) |  | (225,062) |  | (276,145) |  | (225,062) |
| หนี้สินภาษีเงินได้รอการตัดบัญชี-สุทธิ | (220,048) |  | (193,405) |  | (220,831) |  | (194,212) |

สินทรัพย์ (หนี้สิน) ภาษีเงินได้รอการตัดบัญชีสำหรับงวดสามเดือนสิ้นสุดวันที่ 31 มีนาคม 2563 ที่ได้แสดงในงบกำไรขาดทุนเบ็ดเสร็จประกอบด้วยรายการต่อไปนี้

(หน่วย:พันบาท)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | งบการเงินรวม | | | | | | | |
|  | ยอดตามบัญชี | |  | รายได้ (ค่าใช้จ่าย) ในระหว่างงวด | | |  | ยอดตามบัญชี |
|  | ณ วันที่ 1  มกราคม 2563 | |  | ในงบกำไรขาดทุน  เบ็ดเสร็จ |  | ในงบกำไรขาดทุน  เบ็ดเสร็จอื่น |  | ณ วันที่ 31  มีนาคม 2563 |
| สินทรัพย์ภาษีเงินได้รอการตัดบัญชี : |  | |  |  |  |  |  |  |
| ค่าเผื่อการลดมูลค่าสินค้า สินค้าเคลื่อนไหวช้าและล้าสมัย | | 4,931 |  | 636 |  | - |  | 5,567 |
| สำรองหนี้สินผลประโยชน์พนักงาน | 25,919 | |  | 753 |  | - |  | 26,672 |
| ขาดทุนทางภาษี | - | |  | 23,075 |  | - |  | 23,075 |
| ส่วนลดการขายค้างจ่าย | 807 | |  | (24) |  | - |  | 783 |
| รวม | 31,657 | |  | 24,440 |  | - |  | 56,097 |
|  |  | |  |  |  |  |  |  |
| หนี้สินภาษีเงินได้รอการตัดบัญชี : |  | |  |  |  |  |  |  |
| หนี้สินตามสัญญาเช่า | - | |  | (29) |  | - |  | (29) |
| ค่าเสื่อมราคาทางบัญชีต่ำกว่าค่าเสื่อมราคาทางภาษี | (93,560) | |  | 660 |  | - |  | (92,900) |
| ส่วนเกินทุนจากการตีราคาที่ดิน | (131,502) | |  | - |  | (51,714) |  | (183,216) |
| รวม | (225,062) | |  | 631 |  | (51,714) |  | (276,145) |
| สุทธิ | (193,405) | |  | 25,071 |  | (51,714) |  | (220,048) |

(หน่วย:พันบาท)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | งบการเงินเฉพาะบริษัท | | | | | | | |
|  | ยอดตามบัญชี | |  | รายได้ (ค่าใช้จ่าย) ในระหว่างงวด | | |  | ยอดตามบัญชี |
|  | ณ วันที่ 1  มกราคม 2563 | |  | ในงบกำไรขาดทุน  เบ็ดเสร็จ |  | ในงบกำไรขาดทุน  เบ็ดเสร็จอื่น |  | ณ วันที่ 31  มีนาคม 2563 |
| สินทรัพย์ภาษีเงินได้รอการตัดบัญชี : |  | |  |  |  |  |  |  |
| ค่าเผื่อการลดมูลค่าสินค้า สินค้าเคลื่อนไหวช้าและล้าสมัย | | 4,931 |  | 636 |  | - |  | 5,567 |
| สำรองหนี้สินผลประโยชน์พนักงาน | 25,919 | |  | 753 |  | - |  | 26,672 |
| ขาดทุนทางภาษี | - | |  | 23,075 |  | - |  | 23,075 |
| รวม | 30,850 | |  | 24,464 |  | - |  | 55,314 |
|  |  | |  |  |  |  |  |  |
| หนี้สินภาษีเงินได้รอการตัดบัญชี : |  | |  |  |  |  |  |  |
| หนี้สินตามสัญญาเช่า | - | |  | (29) |  | - |  | (29) |
| ค่าเสื่อมราคาทางบัญชีต่ำกว่าค่าเสื่อมราคาทางภาษี | (93,560) | |  | 660 |  | - |  | (92,900) |
| ส่วนเกินทุนจากการตีราคาที่ดิน | (131,502) | |  | - |  | (51,714) |  | (183,216) |
| รวม | (225,062) | |  | 631 |  | (51,714) |  | (276,145) |
| สุทธิ | (194,212) | |  | 25,095 |  | (51,714) |  | 220,831 |

**16. ภาระผูกพันผลประโยชน์พนักงาน**

กลุ่มบริษัทมีภาระผูกพันผลประโยชน์พนักงาน ดังนี้

(หน่วย:พันบาท)

|  |  |  |  |
| --- | --- | --- | --- |
|  | งบการเงินรวม/  งบการเงินเฉพาะบริษัท | | |
|  | ณ วันที่ 31  มีนาคม 2563 |  | ณ วันที่ 31  ธันวาคม 2562 |
| ภาระผูกพันของโครงการผลประโยชน์พนักงานต้นงวด | 129,594 |  | 98,052 |
| **รับรู้ในกำไรหรือขาดทุน** |  |  |  |
| ต้นทุนบริการปัจจุบัน | 3,639 |  | 13,771 |
| ต้นทุนบริการในอดีต | - |  | 22,868 |
| ดอกเบี้ยจากภาระผูกพัน | 722 |  | 2,692 |
|  | 4,361 |  | 39,331 |
| **รับรู้ในกำไรขาดทุนเบ็ดเสร็จ** |  |  |  |
| (กำไร) ขาดทุนจากการประมาณตามหลักคณิตศาสตร์ประกันภัย |  |  |  |
| * ข้อสมมติด้านประชากรศาสตร์ | - |  | 1,199 |
| * ข้อสมมติทางการเงิน | - |  | 9,994 |
| * ปรับปรุงจากประสบการณ์ | - |  | (6,988) |
|  | - |  | 4,205 |
| ผลประโยชน์จ่าย | (595) |  | (11,994) |
|  | (595) |  | (11,994) |
| ภาระผูกพันของโครงการผลประโยชน์พนักงานปลายงวด | 133,360 |  | 129,594 |

**17. ค่าใช้จ่าย (รายได้) ภาษีเงินได้**

ภาษีเงินได้สำหรับงวดสามเดือนสิ้นสุดวันที่ 31 มีนาคม 2563 และ 2562 ดังนี้

(หน่วย:พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | 2563 |  | 2562 |  | 2563 |  | 2562 |
| ค่าใช้จ่ายภาษีเงินได้ที่แสดงอยู่ในกำไรขาดทุน : |  |  |  |  |  |  |  |
| ภาษีเงินได้ของงวดปัจจุบัน : |  |  |  |  |  |  |  |
| ภาษีเงินได้นิติบุคคลสำหรับงวด | (257) |  | 63 |  | - |  | - |
| ภาษีเงินได้รอการตัดบัญชี : |  |  |  |  |  |  |  |
| การเปลี่ยนแปลงของผลต่างชั่วคราว |  |  |  |  |  |  |  |
| ที่รับรู้เมื่อเริ่มแรกและที่กลับรายการ | (25,071) |  | (6,829) |  | (25,095) |  | (7,788) |
| รวม | (25,328) |  | (6,766) |  | (25,095) |  | (7,788) |
| ค่าใช้จ่ายภาษีเงินได้ที่เกี่ยวข้องกับส่วนประกอบ  ของงบกำไรขาดทุนเบ็ดเสร็จอื่น : |  |  |  |  |  |  |  |
| ภาษีเงินได้รอการตัดบัญชี : |  |  |  |  |  |  |  |
| ผลกำไรจากการตีราคาที่ดินใหม่ | 51,714 |  | - |  | 51,714 |  | - |
| รวม | 51,714 |  | - |  | 51,714 |  | - |

**18. กำไร (ขาดทุน) ต่อหุ้นขั้นพื้นฐาน**

กำไร (ขาดทุน) ต่อหุ้นขั้นพื้นฐานคำนวณโดยการหารกำไร (ขาดทุน) สุทธิที่เป็นของผู้ถือหุ้นสามัญด้วยจำนวนหุ้นสามัญถัวเฉลี่ยถ่วงน้ำหนักที่ถือในระหว่างงวดสามเดือนสิ้นสุดวันที่ 31 มีนาคม 2563 และ 2562 ซึ่งมีจำนวน 21,330,715 หุ้น กลุ่มบริษัทไม่มีเครื่องมือทางการเงินและสัญญาอื่นที่ก่อหุ้นสามัญเทียบเท่า

**19. ข้อมูลจำแนกตามส่วนงาน**

กลุ่มบริษัทดำเนินธุรกิจหลักเกี่ยวกับการผลิตและจำหน่ายผลิตภัณฑ์เครื่องแก้วสำหรับใช้บนโต๊ะอาหาร ฝ่ายบริหารจึงพิจารณาว่ากลุ่มบริษัทมีส่วนงานดำเนินงานเพียงส่วนเดียว บริษัทมีฐานการผลิตในประเทศไทยโดยแยกส่วนงานธุรกิจตามตลาดการจำหน่ายเป็นแบบตลาดในประเทศและตลาดต่างประเทศ ผู้มีอำนาจสูงสุดด้านการดำเนินงานพิจารณาผลการดำเนินงานจากข้อมูลในลักษณะเดียวกันกับที่นำมาเสนอในข้อมูลทางการเงินระหว่างกาลนี้

ยอดขายทางภูมิศาสตร์สำหรับงวดสามเดือนสิ้นสุดวันที่ 31 มีนาคม 2563 และ 2562 มีดังนี้

(หน่วย:พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | 2563 |  | 2562 |  | 2563 |  | 2562 |
| ขายในประเทศ | 71,010 |  | 88,376 |  | 70,990 |  | 87,989 |
| ขายต่างประเทศ | 205,042 |  | 295,872 |  | 203,786 |  | 295,989 |
| รวม | 276,052 |  | 384,248 |  | 274,776 |  | 383,978 |

**20. เครื่องมือทางการเงิน**

**20.1 ความเสี่ยงจากอัตราแลกเปลี่ยน**

เนื่องจากกลุ่มบริษัทดำเนินงานระหว่างประเทศจึงย่อมมีความเสี่ยงจากอัตราแลกเปลี่ยนเงินตราต่างประเทศซึ่งเกิดจากสกุลเงินที่หลากหลาย โดยมีสกุลเงินหลักเป็นดอลลาร์สหรัฐอเมริกา ความเสี่ยงจากอัตราแลกเปลี่ยนเกิดขึ้นจากรายการธุรกรรมในอนาคต การรับรู้รายการของสินทรัพย์และหนี้สิน และเงินลงทุนสุทธิในหน่วยงานต่างประเทศ

กิจการในกลุ่มบริษัทใช้สัญญาอัตราแลกเปลี่ยนล่วงหน้าเพื่อป้องกันความเสี่ยงจากอัตราแลกเปลี่ยนเงินตราต่างประเทศโดยมีคู่สัญญาเป็นส่วนงานบริหารเงินของกลุ่มบริษัท และส่วนงานบริหารเงินของกลุ่มบริษัทรับผิดชอบในการป้องกันความเสี่ยงของฐานะสุทธิในแต่ละสกุลเงินโดยใช้สัญญาอัตราแลกเปลี่ยนล่วงหน้าโดยมีคู่สัญญาเป็นสถาบันการเงิน

สัญญาซื้อขายเงินตราต่างประเทศล่วงหน้า

กลุ่มบริษัทได้ทำสัญญาซื้อขายเงินตราต่างประเทศล่วงหน้าเพื่อลดความเสี่ยงจากความผันผวนของลูกหนี้การค้าที่เป็นสกุลเงินตราต่างประเทศ

ณ วันที่ 31 มีนาคม 2563 และวันที่ 31 ธันวาคม 2562 บริษัทมีสัญญาซื้อขายเงินตราต่างประเทศล่วงหน้าซึ่งครบกำหนดไม่เกิน 1 ปี ดังนี้

(หน่วย:ล้านบาท)

|  |  |  |  |
| --- | --- | --- | --- |
|  | มูลค่ายุติธรรม | | |
|  | งบการเงินรวม /  งบการเงินเฉพาะบริษัท | | |
|  | ณ วันที่ 31  มีนาคม 2563 |  | ณ วันที่ 31  ธันวาคม 2562 |
| สัญญาขายเงินตราต่างประเทศล่วงหน้า |  |  |  |
| 15.83 ล้านเหรียญสหรัฐอเมริกา (30.03 - 30.31 บาทต่อ 1 เหรียญสหรัฐอเมริกา) | 516.20 |  |  |
| 12.55 ล้านเหรียญสหรัฐอเมริกา (29.95 - 30.21 บาทต่อ 1 เหรียญสหรัฐอเมริกา) | 406.79 |  |  |
| 12.93 ล้านเหรียญสหรัฐอเมริกา (30.04 - 30.18 บาทต่อ 1 เหรียญสหรัฐอเมริกา) |  |  | 387.48 |
| 9.98 ล้านเหรียญสหรัฐอเมริกา (29.97 - 30.14 บาทต่อ 1 เหรียญสหรัฐอเมริกา) |  |  | 296.85 |
| 4.13 ล้านเยน (29.19 บาทต่อ 100 เยน) |  |  | 1.14 |

**20.2 การประมาณมูลค่ายุติธรรม**

การวิเคราะห์เครื่องมือทางการเงินที่วัดมูลค่าด้วยมูลค่ายุติธรรมจำแนกตามวิธีการประมาณมูลค่า ความแตกต่างของระดับข้อมูลสามารถแสดงได้ดังนี้

* ข้อมูลระดับที่ 1 ได้แก่ ราคาเสนอซื้อขาย (ไม่ต้องปรับปรุง) ในตลาดที่มีสภาพคล่องสำหรับสินทรัพย์หรือหนี้สินอย่างเดียวกัน
* ข้อมูลระดับที่ 2 ได้แก่ ข้อมูลอื่นนอกเหนือจากราคาเสนอซื้อขายซึ่งรวมอยู่ในข้อมูลระดับ 1 ทั้งที่สามารถสังเกตได้โดยตรง (ได้แก่ ข้อมูลราคา) หรือโดยอ้อม (ได้แก่ ข้อมูลที่คำนวณมาจากราคา) สำหรับสินทรัพย์นั้นหรือหนี้สินนั้น
* ข้อมูลระดับที่ 3 ได้แก่ ข้อมูลสำหรับสินทรัพย์หรือหนี้สินซึ่งไม่ได้มาจากข้อมูลที่สามารถสังเกตได้จากตลาด (ข้อมูลที่ไม่สามารถสังเกตได้)

มูลค่ายุติธรรมสุทธิ

ณ วันที่ 31 มีนาคม 2563 มูลค่ายุติธรรมสุทธิของสัญญาซื้อขายเงินตราต่างประเทศล่วงหน้าที่เปิดสถานะเป็นหนี้สินสุทธิจำนวน 68.73 ล้านบาท (วันที่ 31 ธันวาคม 2562 : เป็นสินทรัพย์สุทธิจำนวน 4.86 ล้านบาท)

มูลค่ายุติธรรมของสัญญาแลกเปลี่ยนเงินตราต่างประเทศล่วงหน้ากำหนดโดยใช้อัตราตลาดของแต่ละสัญญาที่คำนวณโดยสถาบันการเงินของกลุ่มบริษัท ณ วันที่ในงบแสดงฐานะการเงิน

มูลค่ายุติธรรมของสัญญาอนุพันธ์ทางการเงิน ได้แก่ สัญญาแลกเปลี่ยนเงินตราต่างประเทศล่วงหน้ากำหนดโดยใช้อัตราตลาดซึ่งสะท้อนความเสี่ยงด้านการให้สินเชื่อของกลุ่มบริษัทที่คำนวณโดยสถาบันการเงินของกลุ่มบริษัท ณ วันที่ในงบแสดงฐานะการเงิน การวัดมูลค่าโดยใช้เทคนิคการประเมินมูลค่านี้ใช้ประโยชน์สูงสุดจากข้อมูลในตลาดที่สังเกตุได้ที่มีอยู่และอ้างอิงจากประมาณการของกิจการเองมาใช้น้อยที่สุดเท่าที่เป็นไปได้ ซึ่งถือเป็นข้อมูลระดับที่ 2

**21. ภาระผูกพันและหนี้สินที่อาจเกิดขึ้น**

**21.1 ภาระผูกพันที่เป็นข้อผูกมัดตามสัญญาเช่าดำเนินงาน - กรณีที่กลุ่มบริษัทเป็นผู้เช่า**

21.1.1 กลุ่มบริษัททำสัญญาเช่าดำเนินงานเพื่อการเช่าอาคาร สำนักงานพร้อมสิ่งอำนวยความสะดวก อุปกรณ์สำนักงาน และยานพาหนะ ยอดรวมของจำนวนเงินขั้นต่ำที่ต้องจ่ายในอนาคตตามสัญญาเช่าดำเนินงานมีดังนี้

(หน่วย:พันบาท)

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะบริษัท | | |
|  | ณ วันที่ 31  มีนาคม 2563 |  | ณ วันที่ 31  ธันวาคม 2562 |  | ณ วันที่ 31  มีนาคม 2563 |  | ณ วันที่ 31  ธันวาคม 2562 |
| ไม่เกิน 1 ปี | 5,062 |  | 45,448 |  | 4,679 |  | 44,550 |
| เกินกว่า 1 ปีแต่ไม่เกิน 5 ปี | 3,027 |  | 39,406 |  | 3,027 |  | 39,406 |
| รวม | 8,089 |  | 84,854 |  | 7,706 |  | 83,956 |

ณ วันที่ 31 มีนาคม 2563 กลุ่มบริษัทไม่มีภาระผูกพันตามสัญญาเช่าบริการที่เกี่ยวข้องจากการนำมาตรฐานการรายงานทางการเงิน ฉบับที่ 16 มาถือปฏิบัติ ณ วันที่ 1 มกราคม 2563 กลุ่มบริษัทได้รับรู้สินทรัพย์สิทธิการใช้สำหรับสัญญาเช่าและหนี้สินตามสัญญาเช่าบริการที่เกี่ยวข้องที่เคยจัดประเภทเป็นสัญญาเช่าดำเนินงานด้วยมูลค่าปัจจุบันของเงินจ่ายชำระตามสัญญาเช่าที่เหลืออยู่คิดลดด้วยอัตราดอกเบี้ยเงินกู้ยืมส่วนเพิ่มตามที่กล่าวไว้ในหมายเหตุประกอบงบการเงินระหว่างกาลข้อ 5

21.1.2 บริษัทมีภาระผูกพันจากการทำสัญญาซื้อขายก๊าซธรรมชาติ มีระยะเวลาของสัญญา 2 ปี บริษัทต้องชำระค่าใช้ก๊าซธรรมชาติ และค่าใช้ท่อเป็นรายเดือนในราคาที่ตกลงกันตามสัญญา

**21.2 หนังสือค้ำประกันจากธนาคาร**

ณ วันที่ 31 มีนาคม 2563 กลุ่มบริษัทมีหนี้สินที่อาจเกิดขึ้นจากการที่กลุ่มบริษัทได้ให้สถาบันการเงินในประเทศออกหนังสือสัญญาค้ำประกันการขายสินค้าและการใช้ไฟฟ้าเป็นจำนวนเงินทั้งสิ้น 25.53 ล้านบาท (วันที่ 31 ธันวาคม 2562 : 25.53 ล้านบาท)

**21.3 ภาระผูกพันฝ่ายทุน**

ณ วันที่ 31 มีนาคม 2563 กลุ่มบริษัทมีภาระผูกพันฝ่ายทุนจากการซื้อเครื่องจักรและอุปกรณ์ เป็นจำนวนเงินทั้งสิ้น 90.70 ล้านบาท (วันที่ 31 ธันวาคม 2562 : 184.65 ล้านบาท)

**22. เหตุการณ์ภายหลังรอบระยะเวลาที่รายงาน**

ในการประชุมคณะกรรมการบริษัท เมื่อวันที่ 22 เมษายน 2563 ที่ประชุมคณะกรรมการบริษัท ได้มีมติอนุมัติให้จ่ายเงินปันผลระหว่างกาลสำหรับผลการดำเนินงานตั้งแต่วันที่ 1 มกราคม - 31 ธันวาคม 2562 ในอัตราหุ้นละ 0.57 บาท เป็นจำนวนเงินรวม 12.16 ล้านบาท ทั้งนี้ เงินปันผลระหว่างกาลดังกล่าวมีกำหนดจ่ายชำระในวันที่ 18 พฤษภาคม 2563

**23. การอนุมัติงบการเงินระหว่างกาล**

งบการเงินระหว่างกาลนี้ได้รับอนุมัติให้ออกโดยคณะกรรมการของบริษัทเมื่อวันที่ 13 พฤษภาคม 2563